દિપાવલીના તહેવારો ટાણે આવકવેરા વિભાગ દ્વારા દાહોદ જિલ્લાના ફત્તેપુરા ખાતે એક સોનીને સાણસામાં લેવાનો પ્રયત્ન કર્યો છે. આજે સવારથી ફત્તેપુરા ખાતે સોની નિવાસસ્થાને તથા તેની પેઢી પર આવકવેરા વિભાગનું સર્ચ શરૂ થતાં દાહોદ જિલ્લાના સોની બજારમાં ખળભળાટ મચી ગયો હતો. ફત્તેપુરા ખાતે આવકવેરાા વિભાગના દરોડા પડ્યા હોવાની વહેતી થયેલી વાતોના પગલે અનેક વેપારીઓ તેમની દુકાનો બંધ કરીને સલામત સ્થળે ફરાર થઇ ગયા હતા.